<classify> Pluijm alikwenda mapumziko baada ya kumalizika kwa Ligi Kuu Tanzania Bara na timu yake kutwaa ubingwa ikifuatiwa na Azam FC.Meneja wa Yanga Hafidhi Salehe aliliambia gazeti hili kuwa kocha atatua kesho na siku inayofuata Yanga itaanza maandalizi ya kambi na kuanza mazoezi kwenye Shule ya Sekondari Loyola.Tunaanza maandalizi ya michuano ya Kagame, tunadhamiria kufanya vizuri ikiwezekana tuchukue taji la ubingwa. Michuano hii ina umuhimu katika maandalizi yetu ya ligi, alisema.Yanga tayari imefanya usajili wa wachezaji wa ndani wanne ambao ni Benedikti Tinoko, Malimi Busungu, Haji Mwinyi na Deus Kaseke.Wachezaji hao wanatarajia kuanza kuonekana katika michuano hiyo mikubwa ili kudhihirisha ubora wao.Alisema wachezaji wengine wa kimataifa tayari wamekamilika hivyo muda sio mrefu watawekwa hadharani kwa ajili ya kuongeza nguvu kwenye kikosi hicho.Alisema wanachosubiri ni kutolewa kwa tamko la Shirikisho la Soka Tanzania TFF kuhusu idadi ya wachezaji kama itaongezwa hadi kufika nane, ili waendelee na usajili wa wachezaji wazuri wenye rekodi katika soka la Afrika.  <topic>: MICHEZO 